钦定古今图书集成/明伦汇编/氏族典/第408卷 > 许维祯
## 钦定古今图书集成/明伦汇编/氏族典/第408卷 > 许维祯

按《元史许维祯传》：“维祯，字周卿，遂州人。至元十五年，
为淮安总管府判官，卒。子殷。”

===许有壬===按《元史许有壬传》：“有壬，字可用，其先世居颍，后徙汤
阴。有壬擢延祐二年进士第，授同知辽州事。至治元
年，迁吏部主事。二年，转江南行台监察御史，召拜监
察御史，丁父忧。天历二年，擢两淮都转运盐司使。至
顺二年，召参议中书省事，丁母忧去。元统元年，复以
参议召。明年，拜参知政事。大臣有忌之者，不可留，遂”
归彰德。至元六年，召入中书，仍为参知政事。至正十
二年，盗起河南，有壬画备御之策十五条，以授郡将。
十三年，拜河南行省左丞。十五年，复拜中书左丞、集
贤大学士。十七年，以老病力乞致仕。二十四年卒。有
壬历七朝垂五十年，遇国家大事无不尽言。谥文忠。
子一人，曰祯。